**SJEDNICA NASTAVNIČKOG VIJEĆA**

Dan**: 28. 5. 2024. (utorak)** Sat: **14,10 sati** Soba**: učionica 17**

1. Izvješća razrednika završnih odjeljenja o rezultatima odgojno-obrazovnog rada na kraju nastavne godine i verificiranje istih od strane NV-a (elektronski popunjene obrasce, ovjerene potpisom, razrednici trebaju predati u referadu do 28. 5. 2024. do 12,00 sati, na službeni školski protokol)

• broj učenika u odjeljenju (na početku i kraju nastavne godine)

• broj učenika koji su s uspjehom završili nastavnu godinu

• broj učenika koji se upućuju na dopunsku nastavu (prema nastavnim predmetima i IMENA učenika)

• broj učenika (i poimenično) koji su nastavnu godinu završili s tri ili više nedovoljnih ocjena

• broj izostanaka s nastave (ukupno i neispričano - po odjeljenju i po učeniku)

• realizacija nastave (po nastavnim predmetima)

• realizacija međupredmetnih tema

• realizacija preventivnih programa

• odgojne mjere (brojčano po kategorijama)

• broj održanih roditeljskih sastanaka (broj nazočnih roditelja i datumi održavanja)

* pohvale (brojčano i poimenično, prijedlog)
* ocjene iz vladanja
* učenici koji su zatražili polaganje Ispita pred povjerenstvom

2. Možebitne žalbe na ocjene iz vladanja koje donosi RV na prijedlog razrednika, a o kojima odlučuje NV. Žalbe trebaju biti predane i protokolirane u školskoj referadi. Razrednici u suradnji s predmetnim nastavnicima donose zaključak o ocjenama iz vladanja za svakog učenika.

**Napomena: o svojim prijedlozima u svezi ocjena iz vladanja koje će razrednici predložiti, učenici trebaju biti obaviješteni od strane razrednika kako bi se u slučaju neslaganja mogli pravovremeno žaliti NV-u (zakonska odredba).**

3. Prijedlozi za izricanje pohvala

• obrađuju se samo protokolirani prijedlozi prema Odluci o načinu izricanja pohvala (prijedlozi se predaju u školski referadu do 28. 5. 2024. do 12,00 sati)

(razrednici, rasprava, glasovanje NV-a)

4. Zahtjevi za polaganje Ispita pred povjerenstvom (zaprimljeni do 28. 5. 2024. do 14 sati , a koji su protokolirani u školskoj referadi)

• izglasavanje termina (rasporeda) i povjerenstava za provođenje Ispita pred povjerenstvom (razrednici o navedenom izravno - ODMAH - obavještavaju učenike, a termini i povjerenstva objavljuju se na mrežnim stranicama škole neposredno nakon što ih NV usvoji na SNV-u). Na web stranici stavljaju se inicijali učenika. Učenici/roditelji trebaju preuzeti rješenje u referadi do 28. 5. 2024. do 15 sati

5. Raspored održavanja dopunskog pedagoškog rada s učenicima koji imaju jednu ili dvije zaključene ocjene - nedovoljan. Raspored donosi Nastavničko vijeće.

• početak dodatnog rada s učenicima završnih odjeljenja bit će definiran na NV-u

6. Odgojne mjere iz djelokruga rada NV-a za učenike 1., 2. i 3. razreda (za protokolirane prijedloge)

7. Učenici prijavljeni za obranu završnog rada. (ravnatelj). Informacije vezane za obranu završnog rada

8. Informacije vezane za Ispite državne mature (ispitni koordinator N. Dumanić)

9. Održavanje nastave za vrijeme provođenja Ispita državne mature – odgođeni termin početka nastave (ispitni koordinator N. Dumanić i ravnatelj)

10. Izvješće o kompletiranosti dokumentacije koja se odnosi na učenike s poteškoćama. Izvješće će podnijeti školska psihologinja i pedagoginja, a nakon suradnje s razrednicima i Ispitnim koordinatorom.

11. Ostalo (godišnji odmori - raspored, upisi u 1. razrede, upisi u 2., 3. i 4. razredna odjeljenja za šk. god. 2023./24. i dr.)

**NAPOMENA:** Svi razrednici trebaju oglašeni dnevni red (poziv za sjednicu NV-a) objaviti u e-Dnevniku, a oni razrednici koji imaju bilo koju temu iz dnevnog reda, a koja se odnosi na njihovo razredno odjeljenje ili za nekog od učenika iz njihovog odjeljenja trebaju zapisnički evidentirati navedenu točku(e) dnevnog reda. Ova napomena je trajna.

Klasa: 602-03/24-18/05 Ravnatelj

Urbroj: 2181-333-24-01-1

Split, 21. svibnja 2024. Marin Tvrdić, dipl. ing.

Dostaviti: - oglasna ploča (zbornica), web stranica, - pismohrana